b'\n_START_ARTICLE_\nAaliyah\n_START_SECTION_\nEl\xc3\xa4m\xc3\xa4\n_START_PARAGRAPH_\nAaliyah Dana Haughton syntyi vuonna 1979 Brooklynissa, New Yorkissa. H\xc3\xa4n oli Diane ja Michael Haughtonin toinen ja nuorin lapsi. Aaliyahin ollessa viisivuotias perhe muutti Detroitiin, Michiganiin._NEWLINE_Aaliyah\xe2\x80\x99n debyyttialbumi Age Ain\xe2\x80\x99t Nothing but a Number julkaistiin vuonna 1994, h\xc3\xa4nen ollessaan vasta 15-vuotias. Albumia oli tuottamassa R&B-laulaja R. Kelly, jonka kanssa Aaliyah\xe2\x80\x99n huhuttiin salaa avioituneen alaik\xc3\xa4isyydest\xc3\xa4\xc3\xa4n huolimatta. VIBE-lehti julkaisi parin 31. elokuuta 1994 Illinois\xe2\x80\x99ssa p\xc3\xa4iv\xc3\xa4tyn avioliittotodistuksen, jossa Aaliyah\xe2\x80\x99n i\xc3\xa4ksi oli merkitty 18. Avioliitto kuitenkin kumottiin seuraavan vuoden helmikuussa Aaliyah\xe2\x80\x99n vanhempien toimesta. H\xc3\xa4n itse ei halunnut kommentoida suhdettaan Kellyyn._NEWLINE_Aaliyah\xe2\x80\x99n poikayst\xc3\xa4v\xc3\xa4 Dash aloitti julkisen uransa 1990-luvulla tuottaen musiikkivideoita etenkin rap-artisteille. Vuonna 1994 Jay Z ja Damon Dash perustivat Roc-a-fella-levy-yhti\xc3\xb6n.'